Un milió de fiança si el cervell d’una ‘criptoestafa’ que esquitxa Andorra vol sortir de la presó - Altaveu el diari digital d'Andorra\nUn milió de fiança si el cervell d’una ‘criptoestafa’ que esquitxa Andorra vol sortir de la presó\nL’Audiència nacional espanyola considera que hi ha indicis racionals de delicte comès pel suposat broker Javier Biosca, que comptava amb la intermediació i el suport d’un despatx d’advocats del Principat\n29/03/2022 (22:29 CET)\nUna imatge de l'Audiència nacional espanyola. ARXIU\nLa sala tercera de l’Audiència nacional espanyola permetrà sortir de la presó sota fiança d’un milió d’euros el suposat broker Javier Biosca. Empresonat des del mes de juny de l’any passat, Biosca està acusat d’una estafa comesa a través de la inversió en criptomonedes i la promesa de rendiments elevadíssims. Aquest broker tenia el suport d’un intermediari que en col·laboració amb un despatx d’advocats del Principat creava presumptament des de societats pantalla o cercava inversors.\nDe fet, encara que no s’ha pogut determinar exactament, l’estafa, que es vehiculava especialment a través de la societat Algorithms Group, hauria afectat persones residents al Principat i, sobretot, hauria implicat inversors als quals l’intermediari que durant el procés s’ha desvinculat de Biosca feia pujar al Principat a tancar algunes operacions. O recomanava que es creessin societats via bufet andorrà a través de les quals invertir en moneda digital (principalment Bitcoin, ethereum o litecóin) pagant un mòdic preu.\nL’estafa presumpta, que es vehiculava especialment a través de la societat Algorithms Group, hauria afectat persones residents al Principat i, sobretot, hauria implicat inversors als quals l’intermediari que durant el procés s’ha desvinculat de Biosca feia pujar al Principat a tancar algunes operacions\nBiosca va sol·licitar la revocació de la darrera decisió del jutge instructor per tal que deixés sense efecte el seu empresonament, al·legant entre altres coses que no hi ha ni risc de fuga ni perill de destrucció de proves, i que com que tot i estar reclòs els ‘wallets’ han anat experimentant moviments això evidencia “la inutil·litat de la presó”. També mantenia la defensa del presumpte broker, entre altres coses, que hi ha suposats afectats que han reconegut haver guanyat diners. I al·ludia a què no es pot considerar una estafa sinó una desavinença civil.\nPer a Javier Biosca i el seu entorn defensor, en el cas que es veiés que la seva actuació tingués rellevància penal, en cap cas es podria quantificar la suposada estafa en els 800 milions d’euros, com manté la investigació, sinó en un màxim de 8. Alhora, el broker recordava que no té la capacitat econòmica que se li pressuposa i, per tant, no podria abonar la fiança d’un milió d’euros que el fiscal sol·licitava i que finalment l’Audiència nacional ha imposat com a condició perquè pugui deixar la presó.\nDe fet, si Biosca aconsegueix els diners per poder sortir del centre penitenciari en què està reclòs, haurà d’entregar el passaport, s’haurà de presentar cada quinze dies davant el jutjat més proper a casa seva, haurà de comunicar qualsevol canvi de domicili i no podrà sortir del territori espanyol. Segons la interlocutòria a la qual ha tingut accés l’Altaveu, la sala penal de l’Audiència nacional sí que veu indicis de delicte. D’estafa continuada i de blanqueig, per ser més exactes.\nUna presumpta estafa amb criptomonedes esquitxa Andorra\nPerò també és cert que la sala afirma que ara el risc de fuga és menor tot i que continua existint i que també “és menor o casi inexistent” el perill de “destrucció o alteració de fonts de prova”. Alhora, considera que l’eventual alliberament de l’investigat no posaria en perill els béns dels afectats, dels suposats estafats. Perquè la sala continua pensant que hi ha elements per pensar que Biosca va actuar amb tota la mala fe i la voluntat d’enganyar els inversors.


Biografia – FUNDACIÓN PAZOSCUCHILLO DE PAZOS\n23 desembre 1949\nCarlos Pazos és un artista indisciplinat que utilitza els mitjans més adequats al que vol explicar en cada moment.\nPremi Nacional d’Arts Visuals de la Generalitat de Catalunya 2008, Premio Nacional de Artes Plásticas del Ministerio de Cultura, 2004.\nPrimera exposició individual el 1970 y primera retrospectiva, «No em diguis res», el 2007 al MACBA (Museu d’Art Contemporani de Barcelona) y al MNCARS (Museo Nacional Centro de Arte Reina Sofía).\nEnamorat de la música i la nit, dirigeix el Salón de baile Cibeles (1978-1982) amb dos orquestres de salsa i música swing en directe; el cocktail-bar Bijou (1983-1986) i el bar musical Je-rrix (1994-95), primera seu del seu Club de Fans.\nEnamorat dels libres i l’escriptura. Ha publicat “Garabatos y Zarpazos” (UB, 2004, reeditado en 2007), “Pimpollos y Papanatas” (Comanegra, 2013) i “Art¡ss!mo” (Cru, 2016). A punt per entrar a imprempta, si algú desitja editar-lo, espera “Filigranas y Mamporros” (2017).\nEnamorat del cine, en els 60 i 70 va fer algunes películes en súper-8 de les que queda poca cosa. El 1987 va actuar com a protagonista a “Es quan dormo que hi veig clar” dirigida per Jordi Cadena, sobre textos del poeta J.V. Foix.\nEscriu i dirigeix “Mnemocine. Película recortable” (2006) i diversos vídeos en anys posteriors.\nReprenent la passió per la música, va rodar a l’Havana la pel·lícula “Yo inventé unos Llopis” (2012), amb música original de Pascal Comelade i Manuel Malou.\nEl 2015 presenta “Art¡ss!mo, una pel·lícula de citas”, per la qual composa amb Manuel Malou la cançó “(H)artissimo”.\nLa temporada 2018 es dedica, essencialment, a dues peces.\n“Out of Limbo”, instalació realitzada al Centre d’Art Santa Mònica conmemorant els 25 anys de la seva exposició “Un elefante en el Limbo”.\n“No et prometo res”, un mirador en el qual el “egouttoir-erizo-escurridor” que Duchamp va erigir en obra d’art el 1914, torna a las vinyes agegantat, constituint-se en far i torre de guaita de La Vinya dels Artistes (La Pobla de Cérvoles, Lleida).


L’advocat de Puigdemont no descarta ara la seua investidura presencial\n20/01/2018 a les 13:56\nContempla tots els escenaris per ser elegit president\nJaume Alonso-Cuevillas, l’advocat de l’expresident de la Generalitat Carles Puigdemont, ha assegurat que no descarta cap escenari per a la investidura de l’ara diputat de JxCat, fugit a Brussel·les, ni tan sols la seua presència física en el Parlament el dia del debat i votació.\nEn declaracions al canal 3/24 de la televisió pública catalana, Cuevillas ha indicat que Puigdemont contempla tots els escenaris per ser elegit president, fins i tot acudir de forma presencial a la sessió d’investidura.\n"No ha descartat, en cap moment, presentar-se, conscient dels riscos que assumeix, i sotmetre’s a la investidura presencialment", ha assegurat.\nPuigdemont va assegurar ahir que és viable governar a distància des de Bèlgica però no si és "presidiari", de manera que va descartar tornar si hi ha risc d’acabar pres, encara que va apuntar que estudia al·legar "immunitat" com a diputat per evitar la seua detenció.\nAixí mateix, Cuevillas ha plantejat els seus dubtes sobre el viatge que Puigdemont té previst efectuar a Dinamarca per pronunciar dilluns vinent una conferència, davant del risc que això comportés una nova ordre de detenció europea.\nEn unes declaracions al canal autonòmic 8tv, l’advocat ha apuntat que estan estudiant la possibilitat fins i tot que no vagi a Copenhaguen. "Tinc elements sòlids per creure que Dinamarca no concediria una extradició, però estem valorant els 'tempos’perquè mentre es tramita una ordre de detenció podria coincidir amb la investidura i Puigdemont no podria decidir lliurement si vol tornar o no", ha indicat.\nL’advocat ha remarcat que la seua prioritat és "la plena disponibilitat" per als dies 29, 30 i 31 de gener, en els que es podria celebrar el debat d’investidura en el Parlament.


Denuncien que s'ha vulnerat la confidencialitat dels professionals del Trueta en la realització de tests - Diari de Girona\nDenuncien que s'ha vulnerat la confidencialitat dels professionals del Trueta en la realització de tests\nEl comitè de Seguretat i Salut de CCOO de l'hospital ho ha traslladat a la direcció del centre\nddg 23.05.2020 | 23:53\nL'entrada de l'hospital Josep Trueta. aniol resclosa/arxiu\nL'entrada de l'hospital Josep Trueta.\nEl comitè de Comissions Obreres (CCOO) de Salut i Seguretat de l'Hospital Doctor Josep Trueta de Girona critica que alguns professionals del centre han vist vulnerada la seva confidencialitat en el moment de realitzar-los-hi la prova serològica per determinar si tenen COVID-19. El sindicat ha traslladat la queixa a la direcció del centre. Així es constata en l'informe de la darrera reunió de seguretat realitzada entre el comitè i l'empresa. També puntualitzen que s'han realitzat 1.500 tests serològics als professionals de l'hospital, i els darrers resultats confirmen tres casos positius més entre el personal sanitari, mentre que resten a l'espera de tres tests PCR i recorden que hi ha un professional ingressat a causa del virus.\nLa unió d'asseguradores UNESPA iniciarà el pagament de les prestacions econòmiques al personal hospitalari ingressat a causa del COVID-19 i també als familiars d'aquells professionals que han mort a causa de la pandèmia. Segons l'esmentat informe de CCOO, el subsidi d'hospitalització «serà de 100 euros al dia sempre que les estades hospitalàries superin els tres dies i fins a un màxim de 14 dies. Per tant, les prestacions oscil·laran entre els 400 i els 1.400 euros per persona». El capital assegurat en cas de mort per causa directa del virus s'ha establert en 30.000 euros per persona, que percebran els beneficiaris dels professionals morts.\nEl pagament d'aquestes pòlisses s'ha aconseguit gràcies a l'agrupació de 109 asseguradores que s'han unificat per donar cobertura als treballadors sanitaris.


Una vendrellenca de 26 anys mor apunyalada en un local d'oci del Port Olímpic de Barcelona\nPla general del moll del Port Olímpic de Barcelona.\nActualitzada 04/09/2019 a les 21:25\nUna noia de 26 anys i de nacionalitat espanyola ha mort aquest dimecres després de ser apunyalada en un local d'oci del Moll de Gregal al Port Olímpic de Barcelona. La jove havia estat trasllada ferida a un centre hospitalari, on finalment ha mort. Segons, RTV El Vendrell la noia era veïna del municipi.\nL'alcalde Kenneth Martínez en declaracions a la televisió del municipi ha mostrat el seu condol a la familia de la veïna Sara Ben Omar i ha anunciat que es farà un minut de silenci en la seva memòria a les sis de la tarda a la plaça Vella.\nEn l'agressió, que ha tingut lloc cap a les tres de la matinada, moment en què els Mossos han rebut l'avís, també ha resultat ferit un altre home, per arma blanca, que està hospitalitzat. Segons les primeres investigacions, la víctima hauria estat víctima d'un intent de furt just abans que es produís l'agressió amb arma blanca. De tota manera, els Mossos han obert una investigació per esclarir els fets i busquen l'autor o els autors de l'apunyalament.\nComenta el contingut : Una vendrellenca de 26 anys mor apunyalada en un local d'oci del Port Olímpic de Barcelona


El Consell de Menorca presentarà divendres el protocol contra l'assetjament sexual a les festes\nEl document preventiu arribarà en el transcurs de les jornades sobre violència sexual contra les dones que s'inicia aquest dijous al Mercadal\n2 min. Es Mercadal 16/05/2018 20:50\n651x366 Les Avellanes és un dels actes en què s'han registrat en els darrers anys alguns incidents relacionats amb violència sexual contra les dones. / TOLO MERCADAL Les Avellanes és un dels actes en què s'han registrat en els darrers anys alguns incidents relacionats amb violència sexual contra les dones. / TOLO MERCADAL\nEl Centre de Convencions del Mercadal acull aquest dijous i divendres unes jornades sobre la violència sexual contra les dones, un abordatge des dels diferents àmbits professionals, un esdeveniment en el qual es donarà a conèixer el protocol de prevenció de les violències masclistes i sexuals a les festes patronals de Menorca. Així doncs, dijous a les 9.00 del matí arrenca la primera jornada amb la presentació a càrrec de la consellera de Presidència del Govern Balear, Pilar Costa; la consellera insular de Família, Maria Cabrisas, i la directora de l'Institut Balear de la Dona, Rosa Cursach.\nA les 9.30 h s'efectuarà la primera ponència, que amb el títol 'La realitat de la violència sexual' informarà sobre la temàtica de violència sexual i de gènere, la situació de les víctimes davant aquest tipus de violència, la valoració de la importància de la reacció de la víctima davant agressions d'assalt i possibles recomanacions per evitar-les. La sociòloga, formadora i desenvolupadora de projectes amb perspectiva de gènere i expresidenta de l'associació Stop Violència Sexual, Beatriz Bonete, serà l'encarregada d'exposar les qüestions. Un altre acte important previst per a aquest dijous a les 12.00 h serà la taula rodona que detallarà l'actuació de les forces i els cossos de seguretat de l'Estat, l'actuació sanitària en casos de violència sexual i la intervenció en els casos d'explotació sexual infantil.\nDivendres a les 9.00 h es durà a terme la segona ponència a càrrec de Montse Pineda, coordinadora d'incidència política a l'ONG Creació Positiva, experta en violències sexuals i professora del Postgrau en Violències Masclistes de la UAB. El títol d'aquesta ponència és 'El paper de les tradicions festives en la configuració de les violències sexuals. Reptes i respostes feministes'. A les 11.30 h es presentarà la campanya impulsada per l'Ajuntament de Palma, 'No i punt', i a les 12.00 h s'oficialitzarà el protocol de prevenció de les violències masclistes i sexuals a les festes patronals de Menorca. Aurora Brullet, tècnica del departament insular de Família, detallarà el document. Finalment, a les 12.30 h, i abans de debatre les conclusions de les jornades, es realitzarà un taller de 'propostes d'adaptació del protocol als municipis de Menorca'.


Notícia: Blanes acull l’Assemblea de la Xarxa de Municipis Indians de Catalunya per preparar el I Fòrum d’Indians\nBlanes acull l’Assemblea de la Xarxa de Municipis Indians de Catalunya per preparar el I Fòrum d’Indians\nNoticia publicada a la web el 04/25/2018 04:06:03 PM\nHa estat la primera vegada que aquest municipi indià on comença la Costa Brava ha acollit la sessió de treball, que s’ha completat amb una visita guiada pel “Blanes dels Americanos”\nEl migdia d’avui dimecres Blanes ha estat l’amfitrió de la primera assemblea de la Xarxa de Municipis Indians de Catalunya del 2018. També ha estat el primer cop que aquest municipi on comença la Costa Brava ha acollit una trobada dels seus membres, d’ençà que s’hi va adherir l’any 2008, quan es va crear la xarxa. L’alcalde de Blanes, i regidor de Cultura, Arxiu i Biblioteca, Mario Ros, s’ha encarregat de donar-los la benvinguda, destacant la satisfacció que ha significat pel municipi haver acollit aquesta sessió de treball.\nAssemblea de la Xarxa de Municipis Indians de Catalunya\nTambé han assistit en representació de la vila el director i arxiver de l’Arxiu Municipal de Blanes, Toni Reyes, així com el tècnic d’aquest servei, Aitor Roger. La resta de participants representaven Begur, Lloret, Tossa, Torredembarra i Palafrugell. La Xarxa de Municipis Indians és una associació sense ànim de lucre formada per poblacions catalanes que comparteixen un passat comú de relacions històriques amb el continent americà.\nUn dels temes més importants que s’ha tractat durant la reunió ha estat la propera acció destacada que durà a terme l’entitat: el primer Fòrum de Municipis Indians, que tindrà lloc a finals de setembre, i aplegarà experts en la matèria d’arreu del món. I és que aquest fenomen no tan sols és característic de Catalunya o l’estat espanyol, hi ha d’altres països on també compten amb passatges de la seva història protagonitzats per aquests personatges.\nEls municipis que pertanyen a la xarxa es diuen indians o americanos, perquè així s’anomenaven tots aquells homes que van aconseguir fer fortuna en aquest continent, i van tornar a Catalunya per mostrar que la seva aventura americana havia estat un èxit. Formen part de la xarxa 11 poblacions catalanes i el seu actual president és Albert Robert, regidor de Cultura de Lloret de Mar.\nVisita Guiada pel “Blanes dels Americanos”\nUn cop finalitzada, la sessió de treball s’ha completat amb una visita guiada pel Blanes dels Americanos, que ha anat a càrrec del tècnic de l’Arxiu Municipal, Aitor Roger. Blanes sempre ha reivindicat els seus vestigis indians: durant el segle XIX van emigrar a Amèrica gairebé 2000 blanencs, sobretot entre els anys 1839 i 1862.\nDe fet, el mateix any en què es va crear la Xarxa de Municipis Indians, al 2008, l’ajuntament blanenc ja s’hi va adherir, però amb anterioritat ja havia participat a la I Fira d’Indians que es va celebrar a Begur l’any 2005. Aquesta fira va ser d’alguna manera la precursora de la creació de l’entitat.\nD’altra banda, també és remarcable que l’assemblea de la Xarxa de Municipis Indians de Catalunya s’ha allotjat a l’emblemàtica Casa Saladrigas, situada geogràficament en ple epicentre del Blanes dels Americanos. L’edifici va ser fet per un arquitecte molt vinculat als americanos, Isidre Puig Boada, i va ser construït durant els anys 20.\nAvui dia, el llegat dels pocs que van aconseguir fer grans fortunes encara és apreciable a Blanes, resseguint les cases que queden en peu al Passeig de Mar, o bé a partir dels edificis que van patrocinar, la documentació que conserven els seus descendents o l’Arxiu Municipal. Entre 1816 i 1875 es van registrar més de 180 velers fets a les drassanes de Blanes, amb un arqueig que ronda entre 50 i 500 tones: místics, bergantins, goletes, pollacres, pailebots, fragates, etc.\nEls punts destacats de la ruta Blanes dels Americanos són el Passeig de la Mestrança i l’antic Convent dels Caputxins; diversos edificis que hi ha al Carrer Esperança; les cases senyorials del Passeig de Dintre; Can Bitlloch, pel seu vincle amb Puerto Rico; l’Església Santa Maria, per la petjada deixada pel genial arquitecte Antoni Gaudí; Cal Ros, pel comerç amb l’Havana; l’Hospital-Asil Sant Jaume, un edifici del 1913; els panteons neogòtics del Cementiri Municipal; les Caves Mont-Ferrant, pioneres en la producció d’escumós arreu de l’estat espanyol; l’antic Col·legi Blandense; i l’embelliment de l’Ermita com extensió del Santuari del Vilar.\nData de realització: 04/25/2018 | Data de la darrera actualització: 04/25/2018


Solidaritat i compromís en temps de crisi pel Covid-19 – Grup Seven\nGrup Seven / GABINET DE PREMSA / Solidaritat i compromís en temps de crisi pel Covid-19\nL’actual crisi sanitària provocada pel Covid-19 està portant a la nostra societat a situacions extremes i fins ara no viscudes. Aquests moments greus, de confinament, d’esforç, de dolor per la pèrdua d’essers estimats, també estan servint per mostrar la cara més amable de la nostra societat mitjançant continus gestos de solidaritat i compromís. Els professionals de Grup Seven hem estat objecte d’una d’aquestes mostres en rebre per part de tres associacions de dones del nostre territori mascaretes per als nostres treballadors i treballadores.\nLa posada en marxa de l’Estat d’Alarma no ha suposat l’aturada de la feina en molts sectors, ans al contrari. En aquest sentit, que podem dir del sector sanitari, cossos de seguretat, pagesia, producció i comercialització d’aliments, transportistes, neteja, suport tecnològic… i un llarg etcètera, gràcies a tots i totes pel vostre esforç i compromís.\nPer al conjunt de treballadors de la nostra empresa (així com d’altres empreses del sector) també són dies especialment intensos. Tot el nostre personal està treballant i implicat amb determinació en la realització de diferents tasques de vigilància i de suport operatiu, en la major part de les ocasions al costat i donant suport al personal sanitari, agents socials, cossos de seguretat, protecció civil, bombers, personal de neteja i voluntàris/es.\nL’ Associació de les Mestresses de Casa d’Alcarràs, l’Associació de Donses l’Amistat de Torrefarrera i Voluntariat d’Alguaire col·laboren amb Grup Seven amb el lliurament de mascaretes\nEn aquest sentit, a l’hora de desenvolupar la nostra tasca hem comptat amb la col·laboració de l’Associació de les Mestresses de Casa d’Alcarràs, l’Associació de Dones l’Amistat de Torrefarrera i Voluntariat d’Alguaire, tres col·lectius sense ànim de lucre de les nostres contrades, que estan contribuint amb el seu treball solidari a fer front a aquesta greu pandèmia, al nostre cas, facilitant-nos mascaretes per al nostre equip de professionals.\nEl nostre més sincer agraïment per la seva col·laboració, entusiasme i, sens dubte, compromís social. Iniciatives com aquestes, a més de contribuir a facilitar el dia a dia de les persones que aquests dies tenim que treballar fora de casa, són una raó més per creure que vivim en un país que té la capacitat de superar de manera col·lectiva les adversitats. La seva col·laboració és motiu d’optimisme i ens dóna forces per continuar amb la nostra tasca. Sincerament gràcies.\nCoronavirusCovid-19Grup SevenLleidaMascaretesMaterial de protecció sanitàriaSeguretat privada Covid-19Vigilants seguretatVigilants seguretat i auxiliarsVoluntariat Alguaire


Federalisme i independentisme amb les dades a la mà. La directora de GESOP, Àngels Pont, a la tertúlia federalista – Federalistes d’Esquerres\nQui som FederalismeBiblioteca Federal Els clàssics Tradició federal a Catalunya Federalisme a Espanya Federalisme al món Materials Fed Reforma Federal Materials Fed de Premsa i comunicació Materials Fed Estat del benestar ActualitatNotícies Opinió Editorials Bloc Esquerra sense fronteres Tertúlia federalista Espai Federalista Premsa Agenda Apunta’tFes-te soci Participa Col·labora Col·labora Federalisme i independentisme amb les dades a la mà. La directora de GESOP, Àngels Pont, a la tertúlia federalista\nmarç172017ActualitatNotíciesTertúliaVa dibuixar un perfil del federalista com una persona d’edat mitjana, urbà i de nivell educatiu alt i va destacar que molts independentistes estan convençuts que el procés actual acabarà amb un acord que atorgarà més autogovern a Catalunya sense arribar a la secessió d’Espanya\n(per Siscu Baiges) La directora de GESOP (Gabinet d’Estudis Socials i Opinió Pública), Àngels Pont, va participar en la tertúlia federalista celebrada el dijous 16 de març a la Llibreria Alibri a Barcelona, i va compartir les seves reflexions sobre el pes i evolució del federalisme, l’autonomisme i l’independentisme a Catalunya en base a les dades científiques demoscòpiques de què disposa. GESOP realitza sondejos sociològics i electorals i coneix força bé la societat catalana i l’evolució del vot i la ideologia dels seus membres.\nÀngels Pont va aportar moltes dades que van donar pas a un intercanvi molt animat de reflexions i preguntes dels assistents. Va afirmar que l’opció federalista dels catalans és l’opció d’organització territorial més estable al llarg dels darrers 25 anys. Es situa sobre el 20% tot i que en el període en què Pasqual Maragall presidia la Generalitat va arribar fins prop del 27%. Pel que fa a l’opció independentista, la directora de GESOP va assenyalar que va superar el 40% de les preferències en el període comprès entre els anys 2012 i 2014 per caure per sota des d’aleshores. També va afirmar que les opinions dels ciutadans sobre el model de relació amb Espanya es van mantenir relativament estables fins el 2010.\nPel que fa a què voten els federalistes, Àngels Pont va explicar que majoritàriament es decanten pel PSC i els comuns, per bé que un 10% dels votants de la CUP se’n consideren. A més, va dir que a l’àrea metropolitana molta gent que es defineix com a ‘autonomista’ és, en el fons, federalista.\nA grans trets, va dibuixar un perfil del federalista com una persona d’edat mitjana, urbà i de nivell educatiu alt. També va dir que hi ha un percentatge superior d’homes federalistes que de dones federalistes. Finalment, va destacar que molts independentistes estan convençuts que el procés actual acabarà amb un acord que atorgarà més autogovern a Catalunya sense arribar a la secessió d’Espanya.\nEl debat va ser tant viu i participatiu que es va haver de cloure sense poder plantejar totes les opinions i preguntes que volien manifestar els assistents. Potser caldrà fer una segona part d’aquesta tertúlia d’aquí a no gaire mesos.\nPost navigationPreviousPrevious post:Federalistes més enllà de l’Ebre. Es presenta el projecte de documental FEDERAL al Círculo de Bellas Artes de MadridNextNext post:Lluís Bassets: “El dogma de la immaculada concepció catalana”


La qüestió de la clau\nEl primer el protagonitzen els ocupes de la plaça de l’Assumpció. Per començar aclariré que conec les idees del moviment ocupa i respecto les seves propostes d’un model de relació econòmic i social diferent. Per continuar aclariré que els ocupes de la plaça de l’Assumpció no són gent d’idees, són, bàsicament, lladres, lladres dels que roben. La qüestió és que el propietari de la casa ocupada intenta, desesperat, entrar-hi i es troba amb un impediment del tot imprevist i és que els ocupes truquen els mossos. Els mossos es veuen obligats a protegir els “drets” que les llacunes legals atorguen als ocupes. El propietari de la casa te la clau. La clau, a banda d’un objecte, es un símbol d’una propietat que atorga uns deures i uns drets. No cal dir que els mossos ni protegeixen ni poden protegir els drets de la clau. Els ocupes poden continuar espoliant l’interior de la casa tranquil•lament.\nL’altre fet es produeix a Ribes i les protagonitzen un col•lectiu radicalment diferent. Els components de l’Ampa de l’IES Montgròs, cansats del tracte i de les falses promeses del la Conselleria d’Educació pel que fa a la construcció del nou edifici decideixen fer una tancada al centre. L’Ampa te clau del centre, formen part de l’estructura organitzativa i tenen funcions, drets i deures allà dintre. Quan intenten obrir la porta del centre amb la seva clau es troben els mossos que han rebut instruccions d’impedir-ho. Els mossos protegeixen els drets del denunciant, que els te, en detriment dels drets de l’Ampa i la seva clau, que també en tenen començant pel dret de lliure expressió.\nJa se sap que la feina dels mossos és dura però d’aquí a que es vegin obligats a defensar posicions absurdes i totalment fora de la lògica del carrer, per molt que estiguin dins de la lògica d’una legalitat plena d’esquerdes, hi ha un bon tros.\nMals temps per al sentit comú. Ah i si teniu una clau no l’ensenyeu, emboliqueu-la amb paper i digueu que és per a consum propi.


ultratrail – VITAMPLENI by Astrid Barqué\nCórrer una prova d’aquesta exigència, on el cos de manera integral (ment inclosa) s’hi posa a examen, mereix que l’entrenament i preparació també sigui integral. I per això cal que tinguem en compte tots els àmbits de la nostra salut. Anem per punts parlant de cadascun dels 5 i què cal tenir en compte com a corredor de llargues distàncies:\nEntrenament: l’obviem, però potser no el fem bé dalt tot.\nDoncs aquest és el sí o sí de l’esportista, ja que és obvi que sense entrenar no pots ni plantejar-te una inscripció a aquest tipus de proves. Val a dir però que és molt complicat fer massa sovint tirades llargues per entrenar-nos, perquè la conciliació amb la vida laboral i familiar ho dificulta.\nTanmateix, poseu-vos en mans d’un professional de l’entrenament que us marqui rutines de quilòmetres, altres treballs complementaris com el de musculació o estiraments i també alguns entrenaments en dejú per tal de preparar el cos en situació límit.\n2) Descans: més enllà del dormir…\nEntenem per descans que el dia abans de la prova cal dormir molt bé, però hi ha molt més que això. El que seria interessant és que el cos tingués un bioritme molt metòdic i per tant, que estigueu almenys 10 dies abans seguint una mateixa rutina del son, essent molt curosos amb els horaris d’anar a dormir i llevar-se, i que siguin força similars als del dia de la competició, perquè el cos vagi descansat i al gran dia no se senti descompensat. Els homes han de dormir com a mínim 7 hores i les dones 8.\nTambé és un punt important el descans de l’activitat física; per no arribar sobre entrenats cal tenir en compte fer algun dia de descans cada setmana. I ull que no cal que sigui un descans actiu, doncs el cos ha de descansar de fer esport de tant en tant i això no et fa anar endarrere, al contrari, un cos descansat és un cos que rendeix més. Oblida’t de que com més quilòmetres a les cames més fort estàs. El què et farà més fort és haver planificat bé els entrenaments i això hi inclou les jornades de descans.\n3) Alimentació: no només és important què esmorzar el dia de la cursa.\nSovint, al nostre centre, ens pregunten què cal esmorzar el dia de la competició, però no ens cansarem de repetir que no només el dia abans o el matí abans cal vigilar què és menja, sinó almenys 15 dies abans portar una dieta endreçada, lliure de tòxics i equilibrada en nutrients per tal d’arribar amb “la màquina”més sana possible.\nImportantíssim que un dietista o nutricionista et faci un pla personalitzat per assegurar-te que li dones al teu cos “la gasolina” que necessita.\n4) Benestar emocional: perquè amb tantes hores, la ment ha d’estar entrenada.\nAlguns corredors de llargues distàncies comenten que una ultra no s’acaba amb les cames, sinó amb el cap. A partir dels 80km (a vegades abans) el cos entra en un estat de destrucció on tot et fa mal perquè et demana a crits parar per recuperar-se del cansament acumulat. Però aleshores és el cap, i també el cor podríem dir en sentit figurat, el què t’esperona a seguir competint fins al final. Amb tantes hores de competició hi pot haver moments molt durs, i la ment també cal entrenar-la.\nActualment hi ha molts coachs esportius que et permetran algunes claus per permanèixer fort mentalment durant tot el repte. Inverteix en alguna sessió de meditació, mildfullness o amb algun terapeuta psicològic perquè “el coco” també s’entrena.\n5) Higene: un punt molt descuidat, però no menys important.\nUs semblarà una tonteria, però no ho és. Aquí hi hauria molt a explicar, sobretot perquè se’n parla poc, però us en faig 5 cèntims amb algun exemple. Cal planificar tàcticament la cura personal per preparar-se per un repte d’aquest calibre i això inclou també aspectes com:\nControlar les deposicions per anar amb els intestins ben saludables i nets.\nCuidar la higene bucal per millorar les digestions i l’absorció intestinal dels aliments.\nSi ets dona en període menstrual, tenir en compte en el moment del cicle que et toca competir i en quina situació energètica estaràs. Aquí tens un article que et pot donar unes primeres idees.\nCom veus els esportistes de llargues distàncies han de ser persones que cuidin excepcionalment la seva salut. No només per fer esport som persones sanes, cal tenir en compte el cos com un tot i cuidar-lo des de tots els àmbits. Perquè estar sa és essencial per rendir el màxim, no només en l’esport, sinó també en la vida!\nSi vols escoltar aquest article explicat per l’Astrid Barqué, aquí tens el podcast:\nClica aquí per escoltar el vitampodcast: “Com preparar una ultratrail”.\n8 mayo 2018 Astrid Barqué\tdescans actiu, entrenament, ultratrail\tDeja un comentario\nAquí tenéis la charla de el consultorio dominguero de hoy: SUPLEMENTACIÓN NATURAL para combatir la astenia primaver… twitter.com/i/web/status/1…@astridbarque\t10 hours ago\nRT @ibofarull: Just as schools are now considered critical to helping children meet guidelines for optimal physical activity and nutrition,…@astridbarque\t11 hours ago\nTemas de los contenidos Elegir categoría Gadgets para vivir sano (4) Hábitos saludables (54) Activitat Física (18) Alimentación (28) Cocinar con niños (1) Bienestar emocional (6) Libros sanotes (3) Vida social (6) Actos benéficos (3) Familia (2)


Càritas Gandia atén a 178 persones sense llar en 9 mesos - Diari Serpis\n• El Dia de les Persones sense Llar es commemora el pròxim 31 d’octubre. Amb tal motiu Càritas celebra des de hui dilluns 25 i fins al diumenge 31 la “Setmana de Persones Sense Llar”.\n• Des de gener a setembre hem atés 178 persones sense llar que han fet ús de 1.096 serveis i als quals hem entregat 11.127 lots de menjar.\n• Els participants del programa de PSH comprenen edats des dels 18 fins als 70 anys. La realitat actual ens alerta sobre la importància de prestar especial atenció als joves que queden en una situació de sense llar.\nEl Dia de les Persones sense Llar es commemora el pròxim 31 d’octubre. Amb tal motiu Càritas celebra des de hui dilluns 25 i fins al diumenge 31 la “Setmana de Persones Sense Llar”.\nEn aquest sentit, segons ha explicat el director de Càritas Gandia, Francisco Carrió, “des de l’entitat a Gandia hem organitzat diversos actes. Com és tradicional des de fa uns anys, hui hem penjat bufandes en escultures i mobiliari urbà de Gandia per a visibilitzar a les persones que viuen al carrer”. A més, demà dimarts s’ha organitzat una vigília d’oració; el dijous tindrà lloc el flashmob en la placa Major i el divendres hi haurà jornada de portes obertes en el CAI.\nUn total de 178 persones sense llar han fet ús dels serveis del Centre d’Atenció Integral i Centre de Dia de Càritas Gandia des de gener a setembre d’aquest any 2021. Tots ells han fet ús de 1.096 serveis. A tots ells se’ls ha entregat 11.127 lots de menjar.\nDel total de persones ateses, 21 han passat aquests mesos pel CAI. Són 10 menys que en 2020 ja que 8 de les persones ateses en el centre estan a l’espera d’una eixida concorde a les seues necessitats: atenció de salut mental i/o oncològic. Fins que l’administració pública trobe el recurs més adequats a la seua situació estan sent ateses en el CAI “amb un programa de contenció, un programa pont fins a poder aconseguir uns objectius específics amb ells”, assegura Chema Puente, coordinador de l’àrea d’Inclusió de Persones Sense Llar.\nDels 21 beneficiaris del CAI, 19 són homes i 2, dones. Un total de 15 tenen entre 18 i 34 anys. Només 6 tenen més de 45 anys. “Els participants en el nostre programa comprenen edats des dels 18 fins als 70 anys. La nostra realitat actual ens alerta sobre la importància de prestar especial atenció als joves que queden en una situació de sense llar”.\nDel total, 9 són espanyols i només 3 estan en situació irregular. Quant als estudis, només 2 d’ells no tenen. Els 19 restants tenen estudis primaris, secundaris i fins i tot universitaris.\nPel que al Centre de Dia es refereix, 155 persones han fet ús d’aquest recurs de Càritas Gandia, situat al carrer Gutiérrez Mas (131 homes i 24 dones). A més, 71 persones han fet ús del centre de dia per primera vegada.\nEn aquest centre continuen entregant-se diàriament, des de l’inici de la pandèmia, lots de menjar per a les persones sense llar.\nEn aquests primers 9 mesos de l’any s’han entregat un total de 11.127 lots de menjar (entregats en el *CAI i Centre de Dia). A més, en el centre de dia s’ofereixen altres serveis com a dutxes (875); rober (145); rentadora (362) i perruqueria (62). En total, els serveis realitzats ascendeixen a 1096 (973 realitzats per homes i 123 per dones).\nEn el que als habitatges es refereix, l’últim pas del programa de persones sense llar abans de la reinserció total, 2 homes estan fent ús d’aquest servei.\nLa Campanya de Persones Sense Llar porta el lema: “Sense eixida? Perduts en un sistema de protecció social que no protegeix. Diguem basta. Ningú Sense Llar” per a posar el focus en el laberint al qual s’enfronten unes persones perdudes en un sistema de protecció social que no funciona.\nLa Covid-19 ha suposat l’agreujament de situacions de milers de persones que es trobaven en un habitatge insegur o inadequat, o que fins i tot estaven ja en situacions d’exclusió i que, amb l’impacte afegit de la pandèmia, s’han vist expulsades dels seus habitatges o dels allotjaments precaris en els quals es trobaven.\nArticle anteriorEls youtubers Pascu i Rodri donaren pas a l’acte de cloenda de “Cortoons Gandia2021”\nArticle següentGandia homenatja el Dia Mundial del Comerç Local


Les criptomonedes és un mitja d'intercanvi basat en la cadena de blocs. Font: Darwin Laganzon (Pixabay)\nLa Fundació Nord i Blockchain Catalunya són algunes de les entitats que tenen com a objectiu la divulgació sobre les criptomonedes.\nEl món de les criptomonedes ens queda de vegades lluny per la seva intangibilitat. Tant l'associació Blockchain Catalunya com Fundació Nord es dediquen a la divulgació d'aquesta tecnologia que permet una economia descentralitzada. Fem un repàs dels principals conceptes:\nQuè són els bitcoins i què és el blockchain?\nEls bitcoins són les criptomonedes més esteses, és a dir, les unitats de valor, mentre que el blockchain és la tecnologia que emmagatzema i registra les dades per facilitar la transacció de bitcoins i altres transaccions. Permet fer aquestes transaccions sense càrrecs ja que garanteix la immutabilitat de la informació i fa innecessària l’existència d'organismes intermediaris.\nLes criptomonedes no existeixen físicament ni estan controlades per cap govern o banc. El seu preu varia depenent de com es mogui el mercat.\nComprant bitcoins amb diner físic, intercanviant qualsevol cosa per bitcoins o fent mineria del bitcoin.\nQuè és la mineria del bitcoin?\nHi ha gent que es dedica a verificar transaccions amb ordinadors molt potents arreu del món i que reben beneficis en forma de bitcoin per la seva dedicació\nCom s'utilitzen els bitcoins?\nEs poden utilitzar per fer i rebre pagament, i també com a bé d'inversió.\nS'emmagatzemen en una bitlletera digital amb claus privades i les transaccions es registren en blocs digitals repartits arreu del món entrellaçats i encriptats utilitzant la tecnologia blockchain.\nÉs perillós invertir-hi?\nTot i que en general el preu de les criptomonedes ha sigut ascendent, no es descarta una bombolla financera que podria afectar les persones que hi inverteixin. A més, com que no hi ha un organisme gestor, ningú en té la responsabilitat.\nÉs realment una aposta descentralitzada?\nDes de la Fundació Nord aposten per estendre la tecnologia de blocs a diversos àmbits com el de la informació i a sectors com el de l'alimentació. Tot i així, aplicat a l'economia i a les criptomonedes, tot i que no estan controlades per cap organisme o banc, l'oferta de bitcoins es concentra en mans d'una part molt reduïda de la població i la minería s'ha convertit en un negoci per a l'empresa Bitmain.\neconomia, transformació digital, tecnologia


Ardmore Language Schools Londres Escola d'Idiomes | Opinions\nArdmore Language Schools, Londres, Anglaterra\nAdreça: Franklin-Wilkins Building, Stamford Street, SE19NH - Londres, Anglaterra\n329 £ (anada i tornada)\n215 £ (anada i tornada)\nLondon Explorer Programme at Kings College (12 a 17 anys)\n1044 £ per setmana\n1167 2334 -- -- -- -- -- -- -- -- --\nNota: tots els cursos que ofereix Ardmore Language Schools, Londres es poden reservar en línia amb LanguageCourse.Net. En cas que un curs no es mostri a la llista anterior, contacta amb nosaltres.\nPreguntes freqüents sobre Ardmore Language Schools, Londres\nQuin és el millor preu per a un curs a Ardmore Language Schools, Londres?\nEls cursos d'Anglès de l'escola Ardmore Language Schools s'ofereixen a partir de 1044 £ (London Explorer Programme at Kings College) que consta de 20 lliçons a la setmana. En fer la reserva aquí, et beneficies d'un descompte exclusiu.\nEn funció del curs escollit, el nombre màxim d'estudiants a Ardmore Language Schools varia entre (London Explorer Programme at Kings College) i estudiants (London Explorer Programme at Kings College).\nLuton Airport - (anada i tornada) (329£)\nLondon City Airport - (anada i tornada) (215£)\nTens qualsevol consell sobre Londres o vols unir-te a mi per obtenir un curs d'Anglès a Ardmore Language Schools de Londres? Pots consultar les ressenyes i informació sobre l'escola que he escollit aquí


Relliscada núm. 1 en re major de Pompa i circumstància - — Tribunamaresme\nEl ‘Novembre’ de Laura Llobet “Poker” Educar és donar oportunitats, és ensenyar a viure Propostes del mes de març de 2017 Homenatge a Jordi Tardà i el Rock L’escola Mar Nova de Premià de Mar tornarà a ofertar la línia de P3 La importància de la família pel benestar del resident amb demència XX Jornades Gastronòmiques del Plat de Mataró Un any per a recordar l’anarcosindicalista Joan Peiró i Belis »263 | maig 2012»Opinió\tRelliscada núm. 1 en re major de Pompa i circumstància Ferran Planell.\tEscriptor\tComparteix: He vist, no sense un cert astorament, com bona part dels líders i opinadors més propers al roig dins les seves preferències cromàtiques, s’han esquinçat les vestimentes posant el crit al cel per la inoportuna relliscada del rei en plena cacera d’elefants. Per contra, els afins tacats de tonalitats més tirant al blau, s’han afanyat a sortir a la defensa del monarca, tot ressaltant-ne la seva humilitat i valor en haver entonat el mea culpa. Mentrestant, els menys compromesos amb l’escala de pantone, jugaven a ironitzar sobre si el “Lo siento mucho, me he equivocado y no volverá a ocurrir” era en referència a la relliscada en sentit d’Estat o a l’haver estat maldestre en baixar els esglaons d’una qualsevol escala.\nSigui com sigui, el que no podem negar és que realment la “realeza” s’ha disculpat i ho ha fet evidentment en castellà i amb tan sols onze paraules. Un número, aquest, —i segueixo en castellà— “primo”. Espero que el reduït del nombre, per les paraules, no signifiqui manca de lèxic; ni tampoc, per la seva definició matemàtica transcrita, res premonitori d’un nou tractament per als seus tan soferts súbdits. Súbdits, alguns, que fins i tot consideren que haver demanat perdó, encara enalteix més la figura del seu sobirà.\nPersonalment no trobo que l’esdeveniment en qüestió, amb prou feines doni més de si que per fer-ne els recurrents acudits que hom està acostumat a escoltar sobre el monarca i les trompes —en aquest cas, per descomptat, d’elefant. La Moritz, que a part de fer una excel·lent cervesa està molt pel País, ha fet córrer per la xarxa un seu cartell antic d’un simpàtic elefant assegut damunt d’una bota i amb una gerra a la mà, que il·lustra perfectament l’acabat de dir.\nSenyores i senyors, benvolguts conciutadans, el problema no és el que el rei pugui fer o deixar de fer, sinó, el rei en si mateix. Tot aquell qui intenti vendre al poble, que com a poble pot arribar a qüestionar el seu sobirà, ens estarà venent allò que “no és” per tal de perpetuar-ne la dinastia que toqui. Ja està bé de tant emplenar-se la boca de conceptes equívocs, parlant de monarquies modernes i de reis constitucionals. Un rei, és un rei, i molt em sembla que conceptualment és un dels pocs mots que tenim ben clars des de la tendra infantesa, que de contes que ens en parlen no en manquen. Perquè, si un rei no ha de poder fer de rei —o sigui, allò que li vingui en gràcia de fer—, ja em direu perquè volem un rei —d’haver-hi qui el vulgui, clar, que no pas jo.\nSer lliures i democràtics, ens hauria de servir per a quelcom més que per a fer safareig de prínceps, princeses i llurs progenitors. La maduresa política ens hauria de dur a qüestionar-nos per què admetem a qui per simple definició, ja qüestiona la sobirania del poble. La monarquia no pot ser investida de democràcia, perquè l’única manera de concebre un rei és per imposició. O és que potser coneixeu algú que hagi escollit mai un rei per sufragi universal?\nEtiquetesSalut Hotel Elèctric Noves tecnologies Món del vi Josep Aracil Tribuna de la memòria Medi ambient Literatura Música Nadal Llibre Exposició Món legal ensenyament Jornades Gastronòmiques Jugant a escriure gent gran comerç Les nostres mascotes Festival Fires Agenda Art al Maresme Propostes Premis Teatre Novetats editorials Caminant pel Maresme Psicologia Política localFotos recents


You are here: Home ∼ 1 any després\n1 any després de l’empresonament de Jordi Cuixart i de Jordi Sànchez, el nostre estimat prologuista, la societat catalana segueix obstinada a trobar la manera de fer possible el somni. Cuixart, des de l’ombra, segueix llençant missatges gandhians a la població des de la seva postura reforçada de líder de la societat civil. Sànchez, per la seva banda, segueix vinculat a la causa des del convenciment que serà més útil des de la línia política. A nosaltres ens sembla que probablement tindria més força si s’hagués mantingut en els mateixos paràmetres que Cuixart, però, qui som nosaltres, sinó uns simples cronistes com per jutjar quin és el millor camí per l’un o l’altre pres que se l’han jugat (i l’han perdut) per nosaltres?\nEvidentment que l’exemple dels dos per nosaltres és igualment encoratjador i il·lustratiu. Ens dol llegir múltiples comentaris per tot arreu denigrant la figura d’ells o de la resta de presos simplement perquè són d’un partit o d’un altre, o que companys rellevants de sindicat de la Dolors Bassa passin d’ella. O potser perquè defensen una manera o una altra d’arribar-hi. No arribarem a la independència, si és que mai hi arribarem, amb la puresa i la santa immaculació de la dignitat intocable que molts es posen a la boca. Si ho entenen millor així, ara que estem en època de Netflix, l’Arnau Estanyol de la Catedral del Mar (hi ha el llibre també, poden començar per aquí si volen conèixer la història) va haver de besar els peus dels amos que l’humiliaven a ell i al seu pare, abans d’arribar a ser qui va ser, i poder capgirar la situació.\nEls judicis s’acosten. Haurem de ser forts. Potser avui és un dia de dol, potser avui ens hauríem de saber estimular per mirar de superar altra vegada les nostres diferències, respectar el del costat i començar a escoltar activament la gent ‘susceptible de’. A la trinxera dels comuns, per molt que ens sembli que són una colla de traïdors per passius, hi ha algun que segueix remant per eradicar la influència del llast d’Iniciativa. Escoltem-nos, escoltem-los, menys bandera i més bon govern i més aviat que tard la nostra bandera s’hissarà sola.\nPosted in El Dietari del Procés Tagged Cuixart, sánchez


Sandro Rosell presideix les Noces d’Or de la PB Alfaro - FC Barcelona\nHomePenyesNotíciesSandro Rosell presideix les Noces d’Or de la PB Alfaro\nSandro Rosell presideix les Noces d’Or de la PB Alfaro\nLa penya de La Rioja ha celebrat els seus 50 anys amb la visita del president Sandro Rosell, que s’ha desplaçat a la localitat d’Alfaro, acompanyat per Jordi Cardoner i Pau Vilanova\nSandro Rosell presideix les Noces d’Or de la PB Alfaro /FOTO: MIGUEL RUIZ\nLa Penya Barcelonista Alfaro ha viscut aquest diumenge un dels dies més importants de la seva distesa història, ja que ha celebrat el cinquantè aniversari de l’entitat. A l’acte, hi ha acudit el president del FC Barcelona, Sandro Rosell, que ha arribat a les 13 hores acompanyat per Jordi Cardoner, vicepresident de l’Àrea Social, i Pau Vilanova, directiu en cap de la Comissió Social.\nTan sols arribar, la comitiva ha visitat la seu de la PB Alfaro i s’ha concentrat en una de les sales, que estava farcida de fotografies històriques. Posteriorment, han anat a l’Ajuntament d’Alfaro on els ha rebut la seva alcaldessa, Yolanda Preciado. Allà, Sandro Rosell i Jordi Cardoner han signat en el llibre d’honor de la localitat.\nLa següent visita del president ha estat a l’exposició de l’artista Fernando Serrano, que contenia tot tipus d’objectes (fotografies, cromos...) relacionats amb el Barça, des dels temps de Cruyff fins a l’actualitat. En el mateix recinte, i aprofitant l’avinentesa, la comitiva ha visitat una altra exposició sobre cigonyes blanques del món, una espècie que predomina a La Rioja.\nEl Barça i el bon vi\nDesprés de totes les visites ha tingut lloc l’habitual dinar de celebració, al qual han assistit un total de 16 penyes barcelonistes de la zona i, aproximadament, unes 200 persones. Durant l’àpat, Sandro Rosell ha fet un discurs en què ha felicitat el Barça Regal pel títol de Lliga i ha expressat que, a La Rioja, s’hi ha sentit com a casa. El president també ha comparat el Club amb els vins d’aquesta regió, ja que considera que amb els anys ambdós guanyen. I és que el projecte de les Penyes encara segueix molt viu.


LA CUINETA DE LA LOURDES: ALETES DE POLLASTRE // ALITAS DE POLLO\nALETES DE POLLASTRE // ALITAS DE POLLO\nAvui una recepta per llepar-se els dits i mai millor dit, ja que les aletes de pollastre segur segur que ens les hem de menjar amb les mans, perque amb forquilla i ganivet... costa déu i mare... jijij.... Aquesta recepta d'aletes és al forn i queden molt cruixents. No us deixeu portar pel fet que porti mel, ja que a nosaltres no és un ingredient que ens agradi massa però amb la mescla del preparat i ja després de cuit queda un sabor i una textura realment bona, dauradetes i cruixents i si us agrada la salsa barbacoa doncs podria ser un molt bon acompanyament.\ndues o tres cullerades de mel\nEn un bol, posem la salsa de soja juntament amb la mel i ho remenem be per obtenir una salsa uniforme. Mentres preescalfem el forn a 200º, preparem les aletes, les netejem bé i les posem ordenadament en una safata per al forn, jo aprofito una d'aquelles safates que té reixa i les vaig colocant sobre la reixa i les salpebrem, i les pintem amb la preparació que hem fet al principi.\nLes enfornem i al cap d'una mitja hora aproximadament les traiem del forn, els hi donem la volta i les tornem a pintar i les aproximada ment després de 30-40 minutets més (depenent del forn) estaran llestes!! Recordeu però que mentre les tenim dins del forn les podem anar pintant perque la preparació es vagi impregnant bé!\nAixò si que us ho dic també, la safata del forn quedarà que fa llàstima, així que no desespereu, hi ruixem una mica de desengreixant (tipus kh7) i ho deixem actuar us minuts, aleshores hi posem aigua calenta i després de dinar/sopar ja estarà llesta per rentar i veureu com se'n va tot super fàcil sense deixar-nos-hi els dits ni les ungles!!\nMENÚ DEL DINAR DE "LA NIT DE NADAL" / MENÚ DE LA C...\nPASTIS FRED DE PA DE MOTLLE / PASTEL FRÍO DE PAN D...\nCOCA DE RECAPTE I ROVELLONS


Benetússer alça l'ànim a ritme de 'Chiquilla' | Valencia Extra\nL’Ajuntament de Benetússer ha preparat al costat de les aportacions dels seus veïns i veïnes un simpàtic vídeo playback de la cançó ‘Chiquilla’ de Seguridad Social amb la finalitat d’alçar l’ànim durant el confinament. El cantant del grup ‘Seguridad Social’, José Manuel Casañ, convidava a tots els veïns del seu poble natal al fet que junts prepararen un divertit vídeo des de les seues cases cantant l’icònic tema de la formació. La resposta de la ciutadania ha sigut aclaparadora, enviant centenars de clips i fragments de la cançó i abillats amb pals de fregar, casseroles i altres creatius utensilis per a escenificar el vídeo.\nCom a resultat final l’Ajuntament ha preparat un vídeo en el qual recull algunes d’aquestes escenes de transgressió de l’avorriment com a mostra del gran talent i enginy dels seus veïns i veïnes que s’han mobilitzat junts davant la crida del Consistori i del cantant.\nMúltiples iniciatives d’expressió creativa i artística\nDurant aquests dies de confinament la ciutadania també s’ha implicat en les diferents iniciatives promogudes des del Consistori, com la creació d’uns dibuixos de ‘Benemonsters’ per a “defensar” a les llars del Covid-19 i confeccionar una sorpresa conjunta als pares en el 19 de març amb un vídeo col·laboratiu.\nA més, fins a la fi del període de confinament, l’Ajuntament continua oferint alternatives d’oci i entreteniment per a totes les edats. Els majors tindran tota una setmana de tallers i cursos online per a continuar exercitant-se, mentre que els joves poden interactuar entre ells amb els diferents reptes i recursos que posa el CIJ a la seua disposició. El Centre Cultural El Molí també ha preparat una programació cultural en la qual hi haurà espai per a explicar la història dels carrers de Benetússer, realitzar contacontes sobre diferents parts del món i compondre una peça musical col·laborativa, entre altres propostes.


Arranjar un text (2). Dossier del mestre. Cicle superior\nARRANJAR UN TEXT (2)\nModificar textos escrits, movent algunes de les seves parts.\nReconstrucció del format global d'un text fent servir la tecla Return.\nReconstrucció del format global d'un text fent servir la tecla Supr.\nReconstrucció del format global d'un text fent servir la tecla de retrocés.\nA la mateixa aula informàtica:\nExplicació sobre la pissarra de les utilitats de les tecles que es faran servir durant aquesta pràctica: Return, Supr, Retrocés i barra espaiadora.\nDossier de treball de la Pràctica 5.\nFitxers refer1.doc i refer2.doc.\nPot resultar molt útil per tal de fer més àgil el treball amb els ordinadors explicar prèviament, bé a l'aula ordinària o a la mateixa aula informàtica amb les màquines tancades, quina és la utilitat de cada una de les tecles que es faran servir durant la pràctica. Val la pena insistir fins que quedi palès que els alumnes n'han entès, almenys teòricament, les funcions i els diferents efectes de cada una sobre els textos.\nAquesta pràctica té dues parts diferenciades. La primera, la recomposició del text del fitxer refer1.doc, té com a objectiu sistematitzar les funcions de determinades tecles que, tot i ser molt emprades, en ocasions els alumnes no saben aprofitar o, en realitat, en desconeixen les utilitats bàsiques. Aquest primer bloc de treball convé fer-lo tots alhora, assegurant-ne una bona comprensió.\nLa segona part és una recapitulació del treball anterior; des d'aquest punt de vista, la nostra proposta és que es deixi als alumnes treballar al seu ritme, sense que sigui el mestre qui el marqui. En acabar, el mestre en farà una valoració individual. Fins i tot, hi cap la possibilitat, en funció del temps o de les necessitats dels alumnes, de realitzar aquest segon bloc de treball en una sessió posterior.\nObserveu el següent text:\nLa vostra feina d'avui consistirà en recuperar un document on trobareu aquest mateix text, però amb algunes diferències respecte a les línies i a la separació d'algunes paraules. Heu d'aconseguir que quedi com el que teniu en aquest full. Seguiu les instruccions i us en sortireu. Endavant!\nSeleccionar el document que es diu refer1.doc\nSi us hi fixeu, entre el primer i el segon paràgraf del text del dossier, hi ha una línia en blanc que al Text 1 de l'editor no hi és. Per fer que hi sigui us heu de situar al final del primer paràgraf (o al principi del segon) i prémer la tecla Return.\nVeureu també que al Text 2 hi ha algunes línies que no arriben fins al marge dret. Per refer-les i que quedin correctament us heu de situar després de l'última paraula de la línia i prémer la tecla Supr. Notareu com la línia inferior s'hi col·loca a continuació. Feu-lo en totes les línies que compleixin la mateixa condició; excepte en la que acaba en un punt i apart.\nEn el Text 3 hi ha algunes línies que no comencen arran del marge esquerre, sinó que ho fan més cap a la dreta. Per portar-les al començament, situeu el cursor davant de la primera paraula de la línia i amb la tecla Retrocés (¬ ) avanceu fins arribar al principi. Feu-lo en totes les línies que compleixin la mateixa condició.\nLa tecla Retrocés (¬ ) esborra la lletra que estigui situada a l’esquerra del cursor.\nAl Text 4 podeu observar que algunes paraules estan juntes. Per arreglar-lo heu de situar el cursor entre l'última lletra de la primera paraula i la primera de la segona paraula i prémer la barra espaiadora una vegada. D'aquesta manera aconseguireu obrir un espai entre les paraules.\nLa barra espaiadora serveix per separar les paraules i per obrir espais en una línia.\nD'altres paraules estan massa separades. En aquest cas heu de situar el cursor també al final de la paraula de l'esquerra i prémer la tecla Supr; o bé davant de la paraula de la dreta i prémer la tecla Retrocés.\nAjunteu o separeu les paraules que ho necessitin.\nUn cop fetes les modificacions, cal desar el document, no sigui que es perdi la feina que heu fet. Per diferenciar el treball del de la resta dels companys, canviarem el nom del document.\nPer fer-ho, cliqueu al menú Archivo / Guardar como; sortirà un quadre de diàleg semblant al que hem vist per obrir el document. A Guardar en busqueu la unitat A: i seleccioneu-la.\nOn diu Nombre de archivo, escriviu el nou nom de l'arxiu segons la següent pauta: el nom seguit de 4. Per exemple, si et dius Daniel hauràs de desar el document amb el nom daniel4. Després de posar el nou nom a l'arxiu, només falta clicar al botó de la dreta que diu Guardar.\nPer tal de posar en pràctica el que heu treballat, obriu el fitxer refer2.doc, que trobareu al lloc habitual. Observareu que hi ha uns textos bastant desmanegats. Doncs, bé, la vostra feina consisteix a deixar-los tal com estan en el quadre que trobareu al full següent.\nUn cop fetes les modificacions, cal desar el document, no sigui que es perdi la feina que heu fet. Per diferenciar el treball del de la resta dels companys, canviareu el nom del document. Li direu nomalumne5.\nFeu-lo; i a continuació escriviu a l'encapçalament les vostres dades. En acabar, lliureu la feina al mestre.\nUn cop acabada la feina, cal abandonar l'editor de textos que hem utilitzat. Feu-lo de la manera habitual\nAl regne de la serralada dels Andes, al paradís de la vall del Callejón\nde Huaylas, vivien els déus. El déu suprem, Inti (el sol), tenia una filla anomenada Huandoy.\nHuandoy era tan bonica com una tendra i fresca orquídia. Els seu pare pensava\ncasar-la per a tota l'eternitat amb un déu de\nbellesa similar, i de les mateixes virtuts. Però al cor de la vall, dins del poblat dels yungas, Yungay, hi vivia un gentil i valent príncep mortal, anomenat Huascarán, que es va enamorar profundament de la bonica Huandoy. Huandoy\ncorresponia al gran amor del príncep. Es trobaven d'amagat i eren feliços i sentien\nuna forta passió i tendresa l'un per l'altre.\nHuandoy era tan bonica com una tendra i fresca orquídia. Els seu pare pensava casar-la per a tota l'eternitat amb un déu de bellesa similar, i de les mateixes virtuts. Però al cor de la vall, dins del poblat dels yungas, Yungay, hi vivia un gentil i\nvalent príncep mortal, anomenat Huascarán, que es va enamorar profundament de la bonica Huandoy. Huandoy corresponia al gran amor del príncep. Es trobaven d'amagat i eren feliços i sentien una forta passió i tendresa l'un per l'altre.\nAl regne de la serralada dels Andes, al paradís de la vall del Callejón de Huaylas, vivien els déus. El déusuprem, Inti (el sol), tenia una filla anomenada Huandoy.\nHuandoy era tan bonicacom una tendra i fresca orquídia. Els seu pare pensava casar-la per a tota l'eternitat amb un déu de bellesa similar, i de les mateixes virtuts. Però al cor de la vall, dins del poblat dels yungas, Yungay, hi vivia un gentil i valent príncep mortal, anomenat Huascarán, que es va enamorar profundament de la bonica Huandoy. Huandoy corresponia algranamor del príncep. Es trobaven d'amagat i eren feliços i sentien una fortapassió i tendresa l'un per l'altre.\nFem-ne un repàs arranjant els següents textos.\narbitrari com útil.\nno va sortir.\namb una població\ninferior a la meitat.\nEl mestre responsable de la classe ha de concertar prèviament\nl'estada. Aquesta estada al parc té una durada de cinc dies durant la tardor. Cal presentar al Departament de\nDinàmica Educativa el seu propi pla d'activitats, així\nvaloració en finalitzar l'estada. També és convenient un treball previ fet\na l'escola i uns estudis previs del tema a tractar.\nL'espigó, construcció artificial de roques granítiques que té com a funció protegir la platja de l'erosió produïda per les ones. Les roques que la formen presenten,\naproximadament la mateixa flora i fauna que les roques i penyasegats naturals que componen el paisatge de la ciutat.\nL'exposició permanent sobre la vida en el mar, que serveix d'introducció, permet de\nconèixer les principals arts i utensilis de pesca, així com les\nplataformes rocoses semisubmergides de la costa i els processos\nfísics i biològics del medi marí. El treball al Centre es complementa amb el seguiment de l'itinerari de la platja, adreçat\nespecialment als alumnes del segon cicle.\nDocument REFER2.DOC modificat


PER QUÈ SENTO QUE DESAPAREIXERÉ DESPRÉS D'UN ENORME ASCENSOR? - SALUT-CONDICIONAMENT FÍSIC\nPer què em sento com si desaparegués un enorme ascens?\nNo és exactament ideal veure estrelles mentre es pressiona més de 200 lliures per sobre o arriba a un pes mort de 400 lliures és perfectament normal. És la reacció física a canvis dràstics de la pressió arterial.\nFunciona així: quan feu una premsa o un aixecament, contracteu els músculs i manteniu la respiració per crear una pressió interna que augmenti la vostra estabilitat i localitzi la vostra força (anomenada maniobra de Valsalva). Però aquesta combinació també fa que la pressió arterial augmenti dràsticament, explica Brian St. Pierre, R.D., C.S.C.S., director de Performance Nutrition de Nutrició de precisió . Un cop completat l’aixecament i alliberat la contracció muscular, la pressió arterial cau dràsticament, cosa que de vegades fa que les persones es quedin desconcertades o, fins i tot, desapareguin abans que la pressió es normalitzi, afegeix.\nSi el vostre cos augmenta físicament ràpidament (com passa amb un aixecament mortal, a diferència d’una premsa de banc), la gravetat tampoc no ajuda a la situació; mentre us poseu de peu, el moviment dispara la sang cap a les cames, restringint temporalment la sang del cervell. subministrar i fer-vos veure estrelles.\nLes bones notícies? La pressió arterial s’hauria de normalitzar al cap d’un o dos minuts d’haver baixat el pes. Les males notícies? No es pot prevenir completament aquesta sensació de tristesa. Però es pot mitigar la marea fins a un punt, diu St. Pierre. Per començar, quan participeu en una sessió d’aixecament, assegureu-vos que estigueu ben hidratats i ben alimentats. Si el vostre cos està deshidratat o amb poc sodi, només això pot elevar la pressió arterial. El baix nivell de sucre en sang d’un menjar perdut contribuirà a sentir-se desconcertat.\nI recorda respirar, diu l’entrenador de Nova York, Chris Ryan, C.S.C.S. Simplement mantenir la respiració talla el subministrament d’oxigen al cervell, cosa que el posa a punt de passar-se. Especialment en premses, la gent tendeix a mantenir la respiració a la part superior, diu Ryan. Quan tingueu centenars de lliures al cap i combatreu la respiració fins i tot només cinc segons, començareu a sentir-vos encara més desconcertats.\nEn poques paraules: Feu combustible bé, practiqueu la respiració (sí, seriosament) en els vostres grans ascensors i no us espanteu si el món queda una mica borrós per un moment en establir un nou rècord personal en el punt mort.\njoc de trons llançat a la vida real\nstar wars els últims personatges jedi\nhauríeu d’entrenar-vos quan estigueu malalt\ncostat a costat amb pistes


Avís Legal - Micol Lux Events\nDenominació Social: Micol Merati\nDomicili Social: C/ Magdalena, 3 - 07760 Ciutadella de Menorca - Illes Balears - Spain\nTelèfon: +34 685 894 454\nLloc Web: https://www.micoluxevents.com\nMicol Merati (des d'ara també el prestador) com responsable del lloc web, posa a disposició dels usuaris el present document, que regula l'ús del lloc web https://www.micoluxevents.com, amb el qual pretenem donar compliment a les obligacions que disposa la Llei 34/2002, de Serveis de la Societat de la Informació i del Comerç Electrònic (LSSICE o LSSI), així com informar a tots els usuaris del lloc web respecte de quines són les condicions d'ús del lloc web.\nA través del web, Micol Merati facilita als usuaris l'accés i utilització de diferents serveis i continguts posats a disposició a través del web.\nLa prestació dels serveis per part de Micol Merati té caràcter gratuït per a tots els usuaris. No obstant això, alguns dels serveis subministrats pel prestador a través del web estan subjectes al pagament d'un preu determinat a les condiciones generals de contractació.\nAmb caràcter general la prestació dels Serveis no exigeix la prèvia subscripció o registre dels Usuaris. Així i tot, Micol Merati condiciona l'ús d'alguns dels serveis a la prèvia complementació del corresponent registre d'Usuari. Aquest registre s'efectuarà en la forma expressament indicada en la pròpia secció del servei.\nTota la informació que facilita l'Usuari ha de ser veraç. A aquests efectes, l'Usuari garanteix l'autenticitat de les dades comunicades a través dels formularis per a la subscripció dels Serveis. Serà responsabilitat de l'Usuari mantenir tota la informació facilitada a Micol Merati permanentment actualitzada de manera que respongui, en cada moment, a la seva situació real. En tot cas, l'Usuari serà l'únic responsable de les manifestacions falses o inexactes que realitzi i dels perjudicis que causi al prestador o a tercers.\nMicol Merati no atorga cap garantia ni es fa responsable, en cap cas, dels danys i perjudicis de qualsevol naturalesa que puguin sortir a col·lació de la manca de disponibilitat, manteniment i efectiu funcionament del web o dels seus serveis i continguts; de l'existència de virus, programes maliciosos o lesius en els continguts; de l'ús il·lícit, negligent, fraudulent o contrari a aquest Avís Legal i condicions d'ús; o de la falta de licitud, qualitat, fiabilitat, utilitat i disponibilitat dels serveis prestats per tercers i posats a disposició dels usuaris al lloc web.\nDes del lloc web és possible que es redirigeixi a continguts de terceres webs. Atès que des del web no podem controlar sempre els continguts introduïts pels tercers, Micol Merati no assumeix cap tipus de responsabilitat respecte a aquests continguts. En tot cas, el prestador manifesta que procedirà a la retirada immediata de qualsevol contingut que pogués contravenir la legislació nacional o internacional, la moral o l'ordre públic, procedint a la retirada immediata de la re-direcció a aquestes webs, posant en coneixement de les autoritats competents el contingut en qüestió.


Quim Torra a Solsona - Canal Taronja Comarques Centrals\nIniciNotíciesGeneralQuim Torra a Solsona\nEl cap de setmana no ha estat especialment marcat pels actes polítics de campanya a la Catalunya central. El fet que coincidís amb les jornades centrals de Setmana Santa ha fet que els polítics no escollissin aquestes comarques, i menys les primeres figures.\nEls únics van ser dissabte a la tarda Junts Per Catalunya, que van desplaçar a Solsona el seu míting per les generals, amb la presència de Quim Torra, president de la Generalitat.\nL’acte es va celebrar a la plaça Ramon Llumà, al davant de la Biblioteca municipal, que estava plena per a escoltar el míting, que va ser obert pel candidat del partit a les municipals, Marc Barbens, qui va reiterar que Junts per Catalunya busca sempre la unitat del catalanisme.\nPosteriorment va intervenir Isabel Pérez, la solsonina que és suplent de la número 1 al Senat per Lleida; Concep Cañadell i Rosa Burell, que ocupen la segona i tercera al Congrés per Lleida, i Blanca Bragulat, la companya de Jordi Turull, que encapçala la candidatura de Junts per Catalunya a la província de Lleida des de la presó de Soto del Real.\nTorra va fer un discurs molt planer, amb moltes referències populars, i va reiterar que la unitat del catalanisme la busca el seu partit, a diferència de la resta de formacions independentistes, i que en aquestes eleccions els catalans s’hi juguen molt.\nGünter Demnig visita el Bages


ÒSCAR PERIS: Separació de poders a Espanya? Cada cop ens ho posen més difícil | Diari La República Checa\nÒSCAR PERIS: Separació de poders a Espanya? Cada cop ens ho posen més difícil\nREDACCIÓ5 Novembre, 20180\nÒscar Peris ha estat una de les víctimes de l’aplicació de l’article 155. Però ha estat restituït per l’executiu liderat per Quin Torra. El delegat del govern a Tarragona i regidor de Turisme a Valls, dona el seu punt de vista sobre l’actualitat política i recorda que és un despropòsit mantenir els polítics independentistes a la presó. El republicà entén que els representants de la justícia tenen molta feina per demostrar la seva independència del poder polític.\nEl delegat del govern durant l’entrevista\nVostè va ser víctima de l’aplicació del 155, va ser destituït de delegat del govern…\nA ningú se li escapa que amb el 155 es pretenia afeblir i condicionar les eleccions del 21D, però va resultar tot el contrari. El sector independentista va sortir reforçat i les opcions republicanes al Parlament de Catalunya van aconseguir un major nombre de vots.\nÉs regidor a Valls, va ser delegat, diputat i ara torna a representar el govern de Quim Torra a Tarragona. On se sent més còmode?\nSón experiències completament diferents i alhora enriquidores.\nEls fets avalen la professionalitat dels Mossos. Hauríem d’estar orgullosos de la feina dels Mossos.\nDesprés d’ocupar aquests càrrecs se suposa que té un coneixement immillorable del territori…\nTot ajuda. Estar a prop dels ciutadans i conèixer les seves inquietuds és interessant a l’hora de planificar les prioritats.\nQuina relació manté amb el subdelegat del govern espanyol a Tarragona?\nHem de mantenir una relació política perquè hem de desenvolupar polítiques i algunes d’elles són responsabilitat del govern espanyol. Malauradament a la demarcació de Tarragona com víctimes, en gran part, de l’incompliment etern per part del govern de l’estat.\nFelip VI va deixar de ser neutral\nA parer seu, qui és el president efectiu de la Generalitat de Catalunya: Quim Torra o Carles Puigdemont? El líder del PDeCAT, David Bonvehí, diu que un és el moral i l’altre el polític…\nJo respecto totes les opinions dels líders dels altres partits.\nMés enllà dels deutes econòmics i dels greuges que patim els catalans, només demanem a l’estat que compleixi amb les seves responsabilitats i obligacions.\nCom viu la calma tensa que es viu acabats de celebrar el primer aniversari de l’1 d’octubre…?\nSón dates complicades. Vam viure dies durs i situacions inaudites a nivell europeu amb l’entrada de la policia en departaments governamentals perquè tenien sospites que estaven organitzant un referèndum.\nQuè li va semblar el discurs del rei Felip VI?\nEl monarca, el dia 3 d’octubre, va prendre part. Va deixar de ser neutral.\nMariano Rajoy ja no és president del govern. Creu que és més fàcil governar o poder dialogar amb el PSOE?\nHi ha un canvi en les formes i això s’ha de destacar, però la valoració s’haurà de fer després de conèixer els fets. Caldrà saber si hi ha voluntat real de diàleg. Més enllà dels deutes econòmics i dels greuges que patim els catalans, només demanem a l’estat que compleixi amb les seves responsabilitats i obligacions.\nDarrerament s’empra molt la paraula diàleg. Quins ingredients hi afegiria perquè sigui realment efectiu?\nEl diàleg ha d’anar acompanyat de contingut o de propostes. Políticament ajuda molt que hi hagi una voluntat política dialogada i negociada per a resoldre qualsevol conflicte.\nCom es resol el problema català?\nCom en qualsevol altre país del món desenvolupat: votant. La solució passa, necessàriament, per un referèndum acordat amb l’estat. Les enquestes diuen que un 80% de la població – independentment de la seva ideologia – considera que la clau passa per consultar els ciutadans.\nEl procés ha anat perdent pistonada?\nSi ens concentrem en les eleccions del 21D ens adonarem que hem crescut en vots i en diputats i hem aconseguit treure bon bons resultats en indrets complicats. No podem obviar aquest fet. En cada contesa electoral, l’independentisme creix sempre en vots i en percentatges. Hem de continuar tenint confiança en el poble que, en definitiva, és qui ha de votar.\nTenim presos polítics? Què s’ha de fer amb ells?\nHem de començar recordant que estan a la presó per un delicte que no existeix.Organitzar i convocar un referèndum no és delicte, segons el Codi Penal. Va ser despenalitzat l’any 2005.\nEs parla de rebel·lió…\nLa base acusatòria és l’organització i convocatòria d’un referèndum.\nHa visitat els seus companys que estan a la presó?\nSí, els que estan a la presó i a l’exili.\nLa delegada del govern d’Espanya a Catalunya, Teresa Cunillera, va deixar la porta oberta a un indult als presos polítics. Què en pensa?\nSi l’estat creu que ha d’indultar per tapar-se les vergonyes que ho faci. Nosaltres creiem que han de sortir absolts perquè no han comés cap delicte.\nPerò han ser jutjats?\nHaurien d’estar al carrer. La presó preventiva en aquests casos no s’hauria de donar mai. En democràcies modernes no hi ha cap govern que estigui empresonat o exiliat en un context democràtic.\nNo li satisfa, doncs, la possibilitat de l’indult…\nNo és que em satisfaci o no. La Sra Cunillera hauria d’explicar perquè es farà i com es farà. Ens haurà d’explicar si servirà només per a blanquejar una situació judicial força incòmode i vergonyosa per l’estat. El més lògic seria la retirada immediata dels càrrecs. Perquè, insisteixo, ells no han comés cap delicte. Posar urnes és delicte?\nÉs conscient que hi ha separació de poders…\nCada cop ens ho posen més difícil.\nLa Sra Cunillera hauria d’explicar perquè es farà i com es farà. Ens haurà d’explicar si servirà només per a blanquejar una situació judicial força incòmode i vergonyosa per l’estat.\nNi derrota ni victòria\nQuè li ve al cap quan sent el president Torra ens convidar-nos a construir una República i després el president Carles Puigdemont dir que Catalunya només serà independent d’aquí a uns 20 o 30 anys? El missatge no sembla dissonant?\nNo és fàcil redefinir horitzons i estratègies, tenint en compte que tenim companys a la presó i a l’exili. No podem oblidar que tenim líders associatius empresonats. Malgrat aquesta complexitat i repressió, ens cal redefinir una estratègia que haurà de ser cada cop més consensuada entre els diferents agents polítics i socials del país.\nÉs una victòria pel procés que el jutge Llarena estigui citat a declarar davant la justícia belga?\nNo m’agrada els qualificatius de victòries ni derrotes. Caldrà veure com evoluciona aquest cas.\nLa justícia espanyola està polititzada?\nNo s’ha de generalitzar. Dit això hem de reconèixer que hi ha alguna actuació judicial que ens posa els pèls de punta i escandalitza no només el que la pateixen si no també als ulls internacionals.\nNo podem obviar que és al govern a qui pertoca nomenar el Fiscal General de l’Estat. No hauria de ser així. S’hauran d’esforçar molt perquè la gent pensi que no està polititzada.\nLa premsa va revelar fa poc xats de jutges on titllaven els independentistes de gèrmens o nazis….\nInsisteixo que alguns jutges haurien d’esforçar-se per garantir la independència judicial i que sigui igual per a tothom. Estaria bé que recuperessin alguns valors i confiances perdudes.\nDarrerament es posa en qüestió els Mossos d’Esquadra. És una policia polititzada?\nEls Mossos és una de les policies més modernes, de proximitat i de presència en el territori amb intervencions exemplars. La prova és com es va desarticular, en menys de 48 hores, una cèl·lula terrorista que havia actuat al país. Els fets avalen la professionalitat dels Mossos. Hauríem d’estar orgullosos de la feina dels Mossos.\nCom és el dia a dia del delegat del govern?\nHi ha part més institucional, que és fer de corretja de comunicació entre el govern i el territori, fer de porta entre el govern i els ajuntaments, seguir les problemàtiques socials del territori, desplegar polítiques governamentals… 24 hores al dia, 365 dies a l’any…\nLi agrada el que fa?\nM’agrada, tot i tenir dies complexos i força complicats…\nTé temps per dedicar-se a les xarxes socials?\nNo gaire. Reconec que és un espai on és important ser-hi.\nMenys del que m’agradaria.\nArran de l’1 d’octubre va arribar a plorar?\nVaig experimentar una barreja de molts sentiments que, en aquells dies, estàvem molt a flor de pell. Els dies posteriors vaig viure moments delicats i de patiment.\nLa ràbia, la impotència, la incomprensió,…\nSe sent estimat?\nEl dia a dia fa que estiguem abocats a unes dinàmiques de treball que, potser, a vegades costa copsar el vessant més humà de la política.\nTindrem eleccions anticipades?\nAixò ho hauria de dir el president de la Generalitat perquè és qui té la potestat de convocar-les.\nestan a la presó per un delicte que no existeix. Organitzar i convocar un referèndum no és delicte, segons el Codi Penal. Va ser despenalitzat l’any 2005.\nQuan sent Albert Rivera o Pablo Casado exigir l’aplicació del 155 amb més duresa… Què li passa pel cap?\nS’obliden que el 155 castiga a tots els ciutadans, fins i tot diputats i electors del PP i de Ciutadans. El 155 només ha contribuït a perdre infinitats suports econòmics i fessin perillar projectes d’investigació i de recerca en l’àmbit de la universitat o de la salut… Aplicar el 155 perjudica a tots els ciutadans, a tots, no només als que reclamen la independència.\nDe cara a les municipals, tornarà a integrar la llista d’ERC a l’Ajuntament de Valls?\nAra sóc el delegat del govern i sobre les eleccions municipals ja m’hi pronunciaré.\nLi agradaria formar part de la llista?\nL’experiència municipal ha estat enriquidora i positiva. Quan passa això el més normal del món és que repeteixis, però això no em pertoca a mi, però sí al partit i als companys de Valls.\npreviousÒSCAR PERIS: De tretze a vint\nnextBuch i Lloveras declaren com a investigats al TSJC


Vadevi | Extremadura guanya el pols, parcialment, a la DO Cava per la limitació de creixement | DO Cava\nExtremadura guanya el pols, parcialment, a la DO Cava per la limitació de creixement\nLa DO Cava mostra el seu desacord amb la sentència del Tribunal Superior de Justícia de Madrid que anul·la alguns dels apartats de la resolució del Ministeri d’Agricultura de 2017 que limitava les noves plantacions de raïm a 57 hectàrees\nper Margalida Ripoll i Ferrer dimecres, 18 de març 2020 - 11:33h\nEl Tribunal Superior de Justícia de Madrid ha fallat a favor de la Junta d’Extremadura que va presentar una demanda contra la decisió del Ministeri d’Agricultura de 2017 de limitar el creixement de la DO Cava per recomanació del mateix consell regulador.\nLa sentència de dia 10 de març, just abans d’entrar de ple en la crisi del coronavirus, anul·la els apartats Segon, Quart, Cinquè i Sisè de la Resolució de 27 de desembre de 2017 del Ministeri d’Agricultura pel qual restringia les noves plantacions de vinya a la DO Cava a 57,4 hectàrees.\nTambé anul·la les recomanacions de la DO Cava referents a 2017, que ja des de fa quatre campanyes proposava el creixement zero en tota la denominació per evitar un desequilibri entre oferta i demanda i alhora una baixada de preu del producte.\nEn aquest sentit, i en un comunicat fet públic aquest dimecres, el Consell Regulador del Cava mostra el seu desacord amb la sentència i recorda que va recomanar limitar les noves plantacions a tot el seu territori arran de l’existència d’un excedent d’unes 6.000 hectàrees de vinya. “D’aquestes, 4.000 han estat plantades en els últims tres anys, empitjorant més la situació. És, doncs, vital per l’equilibri i la sostenibilitat del sector del cava i de tots els seus viticultors i cellers limitar aquest creixement” expliquen en el document.\nAlhora també fan èmfasi en el fet que la decisió es va prendre per unanimitat dels representants escollits democràticament dels viticultors i elaboradors de la DO Cava procedents dels 159 municipis que la composen, amb l’objectiu de garantir un creixement sostenible a mitjà i llarg termini.\nA més entenen que la sentència del Tribunal Superior de Justícia de Madrid afecta exclusivament a la resolució corresponent a l’any 2018 i no a posteriors. Recordem que fins el mes de setembre de l’any passat la DO Cava només podia recomanar però la decisió final la prenia el Ministeri d’Agricultura que és qui en té la potestat. Ara però és diferent i la decisió la pot prendre el Consell Regulador.\nLes zones de la DO Cava de fora de Catalunya, especialment des d’Almendralejo a Extremadura s’han mostrat contràries a aquesta limitació de creixement perquè entenen que encara tenen cap per córrer i que la decisió es pren només pensant en els productors i elaboradors catalans. Així ho explicava Luís Cortés, secretari de l’associació agrària La Unión Extremadura a Vadevi a finals de 2019 que també admetia que el boicot al cava català els havia beneficiat.\nAra consideren que aquesta sentència els dona la raó pel que fa a la discriminació i consideren que suposa una "victòria moral".\nDes de la DO Cava que no fan declaracions i emplacen la seva resposta al comunicat que han emès on diu que “emprendran les accions legals que consideri oportunes”, però no especifiquen si presentaran recurs a aquesta sentència ni què pot suposar l’anul·lació de la resolució del Ministeri d’Agricultura.


Millors mòbils per empreses en 2021: Samsung Galaxy S21 - ISP Grup\nPosted at 13:21h in 5G, Comunicación, comunicación digital, Futuro, ISP Grup, Samsung\tby\tISP WEB 0 Comments\nEl mercat de Smartphones creix constantment. Existeix una varietat molt àmplia d’opcions, però si estàs pensant en actualitzar els dispositius de la teva empresa, una gran elecció seria el nou Samsung Galaxy S21. Si de veritat t’interessa la nova creació de Samsung, llegeix fins al final, tenim una sorpresa per tu.\n2 Samsung Galaxy S21Ultra 5G\n3 Avantatges per al teletreball\n4 Parlem una mica de preus\n5 Vols saber si pots accedir al nou Samsung de forma gratuïta?\nUn dels beneficis és el del ajustament del preu, que no ha influït en la utilització de materials i la qualitat del dispositiu, el principal objectiu per Samsung és arribar a un número de públic objectiu més elevat.\nPerò això és només el començament, les millores principals que proporciona el nou S21 són:\nBateria amb més capacitat. Treballa on vulguis sense preocupacions, càrrega ultrarràpida.\nCàmeres d’alta resolució. Captura imatges amb més colors i més contrastos.\nProcessadors més ràpids. Més potent y menys consum, fes més amb menys temps.\nSeguretat màxima. Lector d’empremta ultrasonic, més ràpid y més segur.\n5G. Tots els dispositius de la gamma es poden connectar a la nova xarxa 5G.\nEntrem una mica més en detall a l’últim dels beneficis de la llista, ja que és una de les incorporacions més importants. Tota la gama de terminals Galaxy S21 disposa d’un sistema d’antenes que proporcionen cobertura 5G a la xarxa mòbil.\nSamsung Galaxy S21Ultra 5G\nL’aposta forta de la marca és el germà gran de la gamma, el model més potent i millorat. Un dispositiu pensat per estar adaptat a l’última tecnologia de xarxa mòvil, el 5G. Segons el fabricant, es tracta d’un terminal amb un disseny èpic. El Samsung Galaxy S21 Ultra 5G.\nA més, Samsung ha millorat la càmera a nivells molt elevats. Ara podràs gravar vídeos amb definició 8K i podràs capturar fotos inèdites al mateix temps. També incorpora un xip més ràpid i potent, per que totes les teves accions amb el dispositiu siguin molt més àgils.\nI si ets dels propensos a caigudes de telèfon, Samsung també ha pensat en tu. Ha incorporat a l’equació el vidre Gorilla, que ja sona prometedor, més resistent fins al dia d’avui. Aquest augmenta la protecció no només per la part de davant (pantalla), sinó que també per la part de darrere.\nAvantatges per al teletreball\nCom hem vist anteriorment, el nou Samsung Galaxy S21 millora en moltes de les facetes de les quals ja era un dels primers de la seva classe. Però inclou eines que et poden resultar útils per tu i pels teus treballadors.\nAquest dispositiu pot convertir-se en una oficina mòbil, utilitza el Samsung DeX. L’única cosa que has de fer és iniciar DeX al telèfon, això et permetrà connectar-te a dispositius externs com televisors, ordinadors… podràs crear presentacions, documents de treball o fins i tot crear una aula virtual. Al mateix temps, pots seguir treballant amb el teu mòbil, comprovar missatges o organitzar tasques.\nSabent això, el S21 conté un balanç perfecte. Disposes de les millors eines per a l’ús del telèfon a manera personal i d’altra banda, permet la seva utilització com a mètode de treball, de manera que podràs oblidar problemes com traslladar informació, arxius o documents del teu dispositiu mòbil a altres dispositius.\nParlem una mica de preus\nCom hem dit anteriorment, Samsung ha estat capaç de rebaixar el preu en 50 euros comparant-lo amb models anteriors. Però tot i haver realitzat tal acció, els preus per accedir a un d’aquests terminals són els següents:\nSamsung Galaxy S21 (128 GB): 859 euros\nSamsung Galaxy S21 (256 GB): 909 euros\nSamsung Galaxy S21 + (128 GB): 1.059 euros\nSamsung Galaxy S21 + (256 GB): 1.109 euros\nSamsung Galaxy S21 Ultra 5G (128 GB): 1.259 euros\nSamsung Galaxy S21 Ultra 5G (256 GB): 1.309 euros\nSamsung Galaxy S21 Ultra 5G (512 GB): 1.439 euros\nSi has arribat fins aquí, tenim una bona notícia. Coneixent els beneficis que pot aportar el Samsung S21 al teu negoci, la facilitat i tranquil·litat a l’hora de treballar utilitzant el dispositiu i les gamma de preus en què es mou…\nVols saber si pots accedir al nou Samsung de forma gratuïta?\nEl primer pas és omplir el formulari on sol·licitem informació sobre les condicions de la teva tarifa, és molt ràpid i senzill de fer, sense complicacions. No et preocupis, la possible recompensa serà molt més gran que el temps que empraràs en ell.\nVULL UN GALAXY S21 GRATIS\n5G, aparatos tecnológicos, Conectividad, Galaxy S21, ISP Grup, Samsung, smartphones\nRestaurant Sèsam Negre


Manresa passa a tenir dos serveis d'urgències mèdiques públics les 24 hores del dia - Regió7 :: El Diari de la Catalunya Central\nManresa passa a tenir dos serveis d'urgències mèdiques públics les 24 hores del dia\nL'atenció urgent del CAP Bages era de nit, festius i caps de setmana\nredacció | manresa 31.01.2020 | 23:28\nImatge d'arxiu del Centre d'Urgències d'Atenció Primària, situat al CAP Bages de la plaça Espanya arxiu/J.M.G.\nImatge d'arxiu del Centre d'Urgències d'Atenció Primària, situat al CAP Bages de la plaça Espanya\nEl Centre d'Urgències d'Atenció Primària (CUAP) Bages amplia, a partir de dilluns, el seu horari de funcionament i obrirà les 24 hores del dia tot l'any. D'aquesta manera, Manresa passa a tenir dos serveis d'urgències mèdiques públics que no tanquen portes mai, conjuntament amb el de l'Hospital Sant Joan de Déu.\nDonarà cobertura d'atenció continuada i urgent els 365 dies de l'any als 134.000 residents de la comarca del Bages. Aquesta nova ampliació horària permetrà donar resposta des de l'atenció primària a aquelles urgències que no són hospitalàries.\nL'objectiu és atendre i resoldre tota aquella patologia de baixa i mitjana complexitat, organitzar els fluxos i derivar el pacient, si cal, al millor lloc per resoldre el seu problema d'acord amb el seu nivell d'urgència.\nAl CUAP hi treballaran professionals de l'Institut Català de la Salut i d'Althaia, de les especialitats de medicina familiar i comunitària, infermeria i altres perfils tècnics.\nEs calcula que a l'entorn del 62% de les urgències ateses als hospitals catalans podrien haver estat tractades en consultes de primària. El 2017 l'Hospital de Sant Joan de Déu de la Fundació Althaia en va atendre 146.000. El CUAP, per la seva banda, en va fer 23.734.\nA la planta baixa del CAP Bages\nEl Centre d'Urgències d'Atenció Primària és a la planta baixa del CAP Bages. Disposa d'un primer despatx de triatge per valorar la urgència.\nL'objectiu de l'ampliació de servei és que la patologia sigui atesa al nivell d'assistència que li pertoca. Hi ha casos que requereixen un servei d'urgències de l'hospital per la seva gravetat, i hi ha casos que no.\nEn canvi, la població encara està molt habituada a anar a urgències a l'hospita, mentre que a urgències de primària també hi ha especialistes, concretament metges i infermeres especialistes en atenció primària i comunitària.\nAquesta és una de les mesures que han estat incloses dins del Pla Nacional d'Urgències de Catalunya.\nQuins serveis ofereix?. Manresa


Parlem del MidCat, parlem del país - Francesc Gambús al Diari de Girona\nParlem del MidCat, parlem del país\nEuropa ha de disposar de polítiques energètiques comunes, segures, competitives i sostenibles. I només hi ha un camí: avançar cap a la unió energètica.\nNo és cap secret que l’energia és un dels sectors amb més impacte sobre el medi ambient. Aquest, conjuntament amb l’augment de la demanda d’energia, la volatilitat dels preus i les pertorbacions del subministrament són alguns dels motius pels quals necessitem una veritable unió energètica. Però la unió energètica va més enllà de l’economia, és parlar del país, de la nostra societat i la seva gent.\nPer poder abastir energèticament el sud i el centre d’Europa, necessitem una interconnexió energètica que passa per Catalunya. És el projecte de gasoducte anomenat MidCat, per interconnectar Espanya i França, l’any 2020, amb una canonada de 315 kilòmetres. Un tram de canonada, el de Martorell fins a Hostalric, es va fer el 2011 i queda pendent la connexió de Figueres amb l’altra banda dels Pirineus (104 km) i construir una estació de compressió.\nPer als europeus, aquest és un projecte estratègic d’interès comú. Per això, cap dels principals partits representats a la Comissió d’Indústria i Energia del Parlament Europeu s’hi va oposar.\nAquesta interconnexió transpirinenca reforça la seguretat en el subministrament energètic i implica que la UE deixi de dependre de l’energia provinent de Rússia. Per tant, vol dir poder diversificar les fonts d’energia.\nPer altra banda, com que l’Estat espanyol -per bé i per mal- és, avui, una illa energètica, el fet de poder disposar d’una interconnexió gasística implica una repercussió directa en el preu de l’energia. Aquest preu, ara i aquí, no és només una pedra a la sabata de les economies domèstiques, sinó també de la competitivitat de les empreses i, per tant, un obstacle més a la creació de llocs de treball.\nEstem parlant, tanmateix, d’una mesura de transició, perquè, en paral·lel, hem de seguir avançant en les energies renovables, perquè tant la UE com Catalunya hem de pensar en un present menys contaminant i un futur més sostenible. Això vol dir encarar aquesta transició de la manera menys traumàtica possible. És evident que les energies renovables són més netes que les energies fòssils, però és clar també que no és el mateix dependre del gas que del petroli. I, siguem-ne ben conscients també que, mentre tots plegats vulguem que quan pitgem l’interruptor s’encengui la llum, es carreguin les bateries dels telèfons o no s’aturi el funcionament de la nevera, ens cal poder disposar d’energia sempre i a tota hora. Per això, en aquests temps de transició energètica, ens cal seguir treballant per harmonitzar els sistemes de suport a les renovables i apostar per l’eficiència energètica.\nPerò, el mentrestant s’ha de gestionar, i el país no pot parar. Entre el petroli i el gas, fem la transició a partir del gas mentre no puguem explotar eficientment l’energia solar o l’eòlica i anem deixant de dependre també de les plantes d’energia nuclear de les Terres de l’Ebre.\nHi ha qui mai vol anar endavant i troba, en la generació d’alarma, l’instrument que la raó no li dóna. És evident que el MidCat ha de causar el menor impacte ecològic, paisatgístic i ambiental possible. Per això, tant institucions -des de l’europea a la local- com forces polítiques o de la societat que encara creuen en el creixement econòmic com la manera més racional de generar llocs de treball i defensar l’estat del benestar, tenim el deure d’explicar de forma transparent què vol dir, què implica i què suposa aquest projecte. Tan crítics com vulguem, però tan sincers com calgui. Hem d’explicar costos i beneficis econòmics, ambientals, socials i estratègics de país.\nCatalunya i Europa necessitem que el projecte MidCat sigui una realitat!\nMembre a les Comissions de Medi Ambient i d’Indústria del Parlament Europeu\nInformació sobre el MidCat\nEl gasoducte MidCat és necessari per a Catalunya i Europa\tGambús anuncia que Europa haurà d’arribar al 65% del reciclatge l’any 2035


Es tracta d’una iniciativa per promoure l'esport i l'activitat física a tot Europa\nDes de les entitats es poden proposar diverses activitats, ja siguin esportives o bé d’altres com trobades, tallers, seminaris o exposicions\nLa Setmana Europea de l’Esport (SEE) arriba a la seva quarta edició aquest 2018 i ho farà a partir del 23 de setembre i fins el dia 30 a tot el territori europeu. Es tracta d’una iniciativa engegada per la Comissió Europea l’any 2015 per promoure l'esport i l'activitat física a tot Europa i que es desenvolupa mitjançant l’Agència Executiva dels àmbits Educatiu, Audiovisual i Cultural (EACEA). El tema central de la campanya és ‘BeActive’ amb l’objectiu d’animar a totes les persones a romandre actives tant durant aquella setmana com al llarg de tot l'any.\nDes de les entitats es poden proposar diverses activitats, ja siguin esportives o bé d’altres com trobades, tallers, seminaris o exposicions a desenvolupar entre els dies 23 i 30 de setembre. Per a formar-ne part, les associacions interessades s’han de donar d’alta com a entitat organitzadora en la plataforma de registre creada per aquesta finalitat i registrar l’activitat. Aquest tràmit permet obtenir automàticament els logos comunitaris per utilitzar-los durant la campanya i dona la possibilitat de situar l’activitat i la població catalana en el mapa d’actuacions de la Unió Europea.\nLa iniciativa vol fer extensiu el segell oficial #BeActive i proposa també la participació a la Setmana Europea de l'Esport de forma individual compartint a les xarxes socials la pràctica esportiva amb les #BeActive i #esportcat. La iniciativa requereix els estats membres de la Unió Europea que s’impliquin plenament mitjançant els actors regionals i locals de l’àmbit de l’activitat física i l’esport, en la organització d’esdeveniments i activitats esportives a tots els àmbits: comunitari, nacional, estatal, regional i local.\nDe Tartu a Sofia\nAquest any, la inauguració oficial de la Setmana Europea de l'Esport tindrà lloc a la localitat estoniana de Tartu. Així mateix, la Comissió Europea també organitzarà, a la capital búlgara de Sofia, la Gala de Lliurament de Premis a les persones guanyadores dels Premis #BeActive 2018. Aquest acte representarà el punt i final a la quarta edició d’aquesta iniciativa i constituirà el colofó del conjunt d'activitats que hauran tingut lloc del 13 al 20 de setembre a Brussel·les.\ngestió del voluntariat, participació ciutadana, Europa


Hospitals en Le hochet - Directori - Llistat - Guia - Hospital - Altres ciutats a pamplemousses - Pamplemousses - Mauricio - Hospitalsworldguide\nPàgina d'inici › Per país › Mauricio › Pamplemousses › Altres ciutats a pamplemousses › Hospitals en le hochet\nHospitals en le hochet Altres ciutats a pamplemousses > Pamplemousses > Mauricio\nSi no sabeu què fer si trobeu informació que no correspon a la realitat d'aquest directori, us direm: contacteu amb nosaltres i feu-nos saber on es troba aquest error per rectificar-lo i podem seguir sent útil. A totes les persones que cerquen Hospitals en Le hochet.\nAquí trobareu tots els Hospitals en Le hochet perquè pugueu contactar o presentar-vos i rebre l'atenció mèdica que necessiteu. Aquest directori conté tots els hospitals Mauricio. La salut és una de les coses més importants de la vida i si necessitem consultar alguna cosa amb un metge, millor fer-ho tan aviat com sigui possible.\nAmb quina freqüència molts dels 15197 habitants de Le hochet no necessitaven atenció mèdica urgent, ja sigui per la urgència de la mateixa malaltia, a causa de l'ansietat que causa un dubte sobre el seu estat de salut i que podria trobar un telèfon D'un dels Hospitals en Le hochet que funciona bé ... Aquí trobareu tots els telèfons d'atenció a pacients de tots els hospitals d'aquesta àrea geogràfica.\nHospitals en Le hochet per categoria\nHospitals públics a Le hochet (Mauricio). Introduïu i trobeu el que necessiteu trobar. Dins de l'enllaç de cada hospital, veureu tota la informació de contacte, com ara el correu electrònic, el telèfon i l'adreça ubicats en un mapa. També veureu comentaris d'altres usuaris sobre cada centre\nUn bon hospital, que sobresurt en oferir sempre la millor atenció al pacient, guanya la seva confiança, la de la seva família, els coneguts i, a poc a poc, el seu prestigi davant els ciutadans. Si necessiteu trobar hospitals privats fiables Le hochet (Mauricio), cerqueu-los aquí\nLlistat de hospitals pròxims a Le hochet\nApollo Bramwell Hospital- (Situat a 11.06 km)\nFortis Clinique Darne- (Situat a 19.79 km)